Dit is 'n groot skok vir die jagbedryf toe bokke en zebras dood brand in brandstigting (video) | SAUK.co.za - Nuus.info
Meer as 200 bokke en zebras het Maandagaand naby Brits doodgebrand na die wildkamp waarin hulle was vermoedelik aan die brand gesteek is.
Die diere, waaronder rooibokke, koedoes, blesbokke, blouwildebeeste, waterbokke, njalas, elande, swartwitpense, springbokke en zebras, was in 'n wildkamp by Mulati Wilddienste se perseel naby Brits en sou Saterdag tydens 'n veiling verkoop word.
Die brand het omstreeks 23:30 by die kamp uitgebreek en net ses wildebeeste kon uit die brand gered word.
"Chris Ebersohn van Mulati het ongeveer 22:15 by die kamp 'n draai gemaak en die alarms aangeskakel. Ongeveer 23:30 het ons die nagwag hoor skree en toe ons gaan ondersoek instel was die wildkamp in vlamme," het 'n emosionele Louise Horn van Mulati Wilddienste aan Kormorant gesê.
"Ons kon ses wildebeeste uit die vlamme kry, maar die vuur was so erg dat daar niks was wat ons vir die res kon doen nie. Alles het binne 40 minute afgebrand. Die verlies van die diere is vir ons verskriklik."
Die polisie het Dinsdagoggend bevestig dat hulle 'n saak van brandstigting ondersoek.
« Vrou word wreed aangeval deur barbare in haar huis in Kuruman – beelde weerspieël die krisis wat blanke Suid-Afrikaners moet verduur in ons land
Nog 'n dorp het sy watsenaam gesien tydens die ANC-bewind: Belfast – Die tragiese einde van nog 'n mooi dorp! »